recursal/SuperWikiNEXT-32B huggingface dataset:
**Куќа на ул. „Кочо Рацин" бр. 9** — стара куќа во градот Берово прогласена за културно наследство на Македонија.

Архитектура
-----------

Градбата е типичен пример за традиционалната архитектура од средината на XIX век. Се одликува со симетрија и вертикалата и по хоризонталата. Има средиштен трем на приземјето. Десно од тремот се влегува во просторија за преработка на волна, ткаење и предење, а летно време за обработка на земјоделски производи. Прозорецот има неколку вертикални и една хоризонтална решетка од ковано железо. Од тремот низ дрвена врата се влегува во затворен прост со скалиште, кое води во затворен чардак на катот. Од ова просторија се влегува во една помала, за чување на брашно и месење леб. Во таа просторија има изѕидан мијалник и одводна канализација стара колку куќата, а има и остатоци од вградена мусандра и долапи. Лево од тремот е кујната со огниште за готвење, а од неа се влегува во килерот. Подовите на приземјето се од камени плочи.

На катот, чардакот е по средината и на предната фасада излегува еркерно над приземјето, а одзади има непосреден влез од теренот низ дрвена врата. На еркерот има два прозора, а внатре има миндер. Лево на еркерот подоцна е дограден балкон. Од двете страни на чардакот има по две соби. Лево се гостинската и зимската дневна соба со огниште, а десните се спални со мангали за греење. Овие одаи немаат долапи, бидејќи постелнината во беровската куќа од XIX век се чувала во сандаци. Освен кревети, имаат и полици по на висина од 1,8 – 1,9 м.

Куќата е изведена во бондручна од печени тули, одвнатре и однадвор покриена со малтер од глина со слама. Меѓукатната и таванската конструкција е од дрвени греди, а подовите се дрвени (душеме). Покривот е со плитки турски ќерамиди. Градбата има два оџака — еден од страна и еден одзади, изѕидани на истиот начин како ѕидовите. Прозорците на задната фасада имаат решетки од ковано железо и дрвени капаци. Фасадите се варосани.

Поврзано
--------

* Културно наследство на Македонија во Општина Берово

Наводи
------

1. 1 2 3 4  „Стамбен објект на ул. Кочо Рацин бр. 9". Управа за заштита на културното наследство. Архивирано од изворникот на 2017-09-28. Посетено на 27 септември 2017.

|  |  |  |  |  |  |
| --- | --- | --- | --- | --- | --- |
| 

| * п
* р
* у
Културно наследство во Општина Берово |
| --- |
|  |
|  | Куќа на ул. „Кочо Рацин" бр. 9 (Берово)  •  Куќа на ул. „Кочо Рацин" бр. 11 (Берово)  •  Манастир „Свети Архангел Михаил" (Берово)  •  Куќа на ул. „Маршал Тито" бр. 127 (Берово) |  |

 |
**На крстопат** е американски филм во режија на Шон Пен. Главните улоги ги толкуваат: Џек Николсон, Анџелика Хјустон и Дејвид Морс.

Содржина
--------

По шест години поминати в затвор поради убиство од невнимание, Џејмс Бот е пуштен на слобода. Фреди Гејл, таткото на убиената девојка, се заколнува дека ќе се одмазди за убиството на својата ќерка. Неговата сопруга го напуштила поради неверство, а Фреди се оддава на алкохол и кратки љубовни авантури. Конечно, доаѓа денот кога Џејмс се соочува со Фреди, кој му дава три слободни дена на Џејмс, пред да му се одмазди.

Наводи
------

1. ↑  *Антена*, број 831, 30.5.2014, стр. 15.

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
Трговски центар во Левент
**Левент** е населба и еден од најголемите бизнис центри на Истанбул, Турција, кој се наоѓа на европската страна на градот. Тоа е дел од општината Бешикташ која се наоѓа на север од Златниот Рог, на западниот брег на Босфор.

Највисокиот облакодер во Левент е Кула Бенкаси 1, која има висина од 181 метри, или 195 метри вклучувајќи го и врвот. Највисокиот облакодер во Левент моментално е Сафир, е под реновирање. Тој би требало да достигне височина од 238 метри или 261 метри вклучувајќи го и врвот. 

Името Левент е име на голем број на мажи во Турција. Тоа произлегува од Левенд кој во превод значи морски војник.

Поврзано
--------

* Маслак
* Булевар Банкалар
* Список на високи градби во Истанбул
* Список на високи градби во Турција

Наводи
------

1. ↑  „Emporis: Levent". Архивирано од изворникот на 2007-03-14. Посетено на 2010-01-08.
2. ↑  Emporis: Isbank Tower 1
3. ↑  Emporis: Sapphire
4. ↑  „Kıyafet-i Asakir-i Bahriyye: Costumes and ranks of the Ottoman Navy". Архивирано од изворникот на 2009-09-29. Посетено на 2010-01-08.

Надворешни врски
----------------

|  |  |
| --- | --- |
| Ризница | „Левент (Истанбул)" на Ризницата ? |

* Emporis: Skyscrapers of Levent financial district Архивирано на 14 март 2007 г.

Координати: 41°04′55″ N; 29°00′57″ E﻿ / ﻿41.08181° СГШ; 29.01584° ИГД﻿ / 41.08181; 29.01584
**Магнетниот облак** е краткотраен настан кој се забележува кај сончевиот ветер. Во 1981 година Бурлага го дефинирал како регион со зголемена јачина на магнетно поле, глатка ротација на векторот на магнетното поле и ниска температура на протонот. Магнетните облаци може да се појават при исфрлањето на коронална маса. Бурлага во 1982 година ја поврзал појавата на исфрлање на коронална маса со магнетните облаци кога од Хелиос-1 забележал магнетен облак два дена пред тој да биде забележан од СММ. Но, затоа што набљудувањата во близина на Земјата обично се вршеле со едно вселенско летало, не можела да се воочи поврзаноста на коронални исфралања на маса со магнетните облаци. Структурата на брзите коронални исфрлања, забележана од сателит како што е ACE, била брз ударен бран проследен со густа (и топла) обвивка од плазма и магнетен облак.

Други одлики
------------

Денес, покрај погоре опишаниот, на магнетни облаци му се придодаваат и други одлики како: двонасочни супертермални електрони, невообичаена состојба на полнење и изобилство на железо, хелиум, јаглерод и/или кислород .

Времето за кое еден магнетен облак поминува покрај сателит во точката L1 е 1 ден што одговара на полупречник од 0,15 ае со типична брзина од 450 км/ѕ и јачина на магнетното поле од 20 nT.

Други видови на исфрлање забележани на Земјата
----------------------------------------------

Една третина од сите Сончевите исфрлања забележани од сателитите на Земјата се магнетни облаци. Други видови на исфрлање се појавите на повеќекратни магнетни облаци (една целина во која има повеќе подоблаци) и сложени исфрлања, кои можат да бидат резултат на меѓусебното дејство на повеќе коронални исфрлања.

Поврзано
--------

* Список на сончеви бури
* Коронален облак
* Меѓупланетарно магнетно поле (ММФ) и магнетно поле на Земјата (магнетосфера)
* Вселенско време и хелиофизика

Наводи
------

1. ↑  Burlaga, L. F. E. Sittler, F. Mariani, and R. Schwenn, "Magnetic loop behind an interplanetary shock: Voyager, Helios and IMP-8 observations" in "Journal of Geophysical Research", 86, 6673, 1981
2. ↑  Burlaga, L. F. et al. "A magnetic cloud and a coronal mass ejection" in "Geophysical Research Letter"s, 9, 1317-1320, 1982
3. ↑  Lepping, R. P. et al. "Magnetic field structure of interplanetary magnetic clouds at 1 ае" in "Journal of Geophysical Research", 95, 11957-11965, 1990
4. ↑  Wang, Y. M. et al. Multiple magnetic clouds in interplanetary space, Solar Physics, 211, 333-344, 2002.
5. ↑  Wang, Y. M. et al. Multiple magnetic clouds: Several examples during March - April, 2001, J. Geophys. Res. 108(A10), 1370, 2003.
**Луд по тебе** е американски ситком емитуван на NBC‏‎ телевизија од 23 септември 1992 до 24 мај 1999, комплетирајќи 7 сезони и 164 епизоди. Во главните улоги настапуваат Пол Рајзер (Пол Бакмен) и Хелен Хант (Џејми Стемпл Бакмен), штотуку венчана двојка која живее во Њујорк.

Серијата го следи секојдневниот живот на парот, сите нивни мали и големи проблеми и караници. Хуморот и дијалогот можат да се споредат со *Сајнфелд*, исто серија емитувана на NBC, која на хумористичен начин го покажува животот на триесетгодишните луѓе во Њујорк.

Хелен Хант и Пол Рајзер добија по 1 милион долари за последната сезона, но гледаноста се намали. Серијата доби неколку награди, меѓу кои Златен Глобус, како и пет Еми номинации за најдобра хумористична серија. Хелен Хант доби Еми награда за најдобра глумица во хумористична серија четири пати по ред (1996 – 1999)

Насловната песна "Final Frontier" („Последна граница") е компонирана од Рајзер и Дон Вас, а оригинално испеана од Ендру Голд.

Улоги
-----

* Пол Рајзер (Пол Бакмен)
* Хелен Хант (Џејми Стемпл Бакмен)
* Ен Ремзи (Лиса Стемпл)
* Лејла Кензл (Фран Деваноу)
* Ричард Кајнд (Д-р Марк Деваноу)
* Џон Пенков (Ајра Бакмен)
* Кучето Мауи (Муреј)
* Синтија Херис (Силвија Бакмен)
* Луис Зорих (Барт Бакмен)
* Робин Бартлет (Деби Бакмен)
* Томи Хинкли (Џеј Селби)
* Картер и Медисон Гејл (Бебето Мабел)

Надворешни врски
----------------

* Официјална страна Архивирано на 20 март 2006 г.
* „Луд по тебе" на страната faqs.org

|  |  |
| --- | --- |
| Stub icon | *Оваа статија за телевизија е никулец. Можете да помогнете со тоа што ќе ја проширите.** п
* р
* у
 |
**Шестата сезона** на телевизиската серија Луд, збунет, нормален премиерно била прикажана на Нова ТВ во Хрватска во периодот од 3 ноември 2014 година до 1 април 2015 година.

Дејство
-------

Иако сите помислиле дека Фазлиновиќ загинал во авионската несреќа на патот кон Стокхолм, тие сепак успеаале случајно да преживеат.Всушност поради Фарук тие задоцниле на авионот. Во Сараево, во меѓувреме, верувајќи дека починале, сите ќе се обидат да извлечат некаква корист од нивните предмети. Еден од водачите на иницијативата е Самир. Бахро Бурек доаѓа во продукција на „Акорд". Бурек е сценарист и ТВ-продуцент кој излегува со предлог да снима ТВ-серија. За да ја добие работата, Фарук мора да купи ХД камера. Поради тоа, тој станува подготвен на сè, дури и да се занимава со проституција, а Индира ќе се погрижи за тој „бизнис". Менторот наследува два милиони долари во новата сезона, но тој не сака никој да го дознае тоа.Откако ќе се договорат да ја снимаат серијата,Фарук ќе ја преземе режисерката палка.Изет управува со финансиите и тие се согласуваат со Марија да ја постават сценографијата на просторот на кафулето Сан Ремо. Главната женска улога ќе и припадне на Барбара. Братот на Комбет, Куфе, потекнува од Америка, тој започнува да работи како инженер за звук во продукцијата. Дамир и Барбара сакаат да ја обноват својата врска и планираат голема венчавка. Сепак, тие ќе бидат изненадени од информацијата дека никогаш не биле разведени. Фарук и Сенада исто така сакаат да ја обноват својата врска, но работите не одат според нивниот план.Изет е во врска со Ружа,мајката на Барбара. Бидејќи сите се против оваа врска, особено Дамир и Барбара, тие решаваат да се гледаат во тајност. Нивната љубовна идила ќе трае сè додека Изет на сфати дека таа „Титомрзец". Изет се решил да замине во Шведска на операција поради здравствени проблеми. За да обезбеди пари за операцијата, тој го продава станот, и тоа не на било кого.

Забелешка
---------

* Епизодите во шестата сезона не содржат наслови (од 145 до 168 епизода), но има кратки поуки поврзани со секоја епизода. Имињата на епизодите во споменатата сезона се појавиле на различни портали, кои немаат релевантен извор.

Надворешни врски
----------------

* 

* *Луд, збунет, нормален (6 сезона)*  на  Семрежната филмска база на податоци (англиски)
**Луда радост** (италијански: *La pazza gioia*) - италијански филм од 2016 година, во режија на Паоло Вирци, кој е автор и на сценариото. Главните улоги ги толкуваат: Валерија Бруни Тедески и Микаела Рамацоти. Филмот освоил три награди „Давид ди Донатело" (за најдобар филм, најдобра режија и најдобра глумица), а Вирци и Бруни Тедески биле номинирани и за Европските филмски награди.

Синопсис
--------

Во една психијатриска болница се лекуваат две сосема различни жени: младата и бунтовна Донатела Морели (ја игра Рамацоти) и необичната Беатриче Морандини Валдирана (ја игра Бруни Тедески). Донатела е мајка на која ѝ е одземен малечкиот син кој е посвоен од едно семејство, додека Беатриче е сопруга на познат адвокат, која е вљубена во еден измамник. Набргу, тие стануваат пријателки и во една прилика бегаат од болницата со украден автомобил. Најпрвин, тие одат во трговски центар, потоа ја посетуваат мајката на Донатела, која се грижи за стар генерал, надевајќи се на неговото наследство, и најпосле го посетуваат ноќниот клуб во кој порано работела Донатела. Таму, таа го среќава таткото на нејзиното дете и прави скандал поради што е уапсена и затворена во друга психијатриска клиника. Тогаш, Беатриче дознава за судбината на Донатела и решава да ѝ помогне. За таа цел, таа го посетува својот сопруг кого го заспива и го ограбува, а парите ги користи за да ја ослободи Донатела од клиниката. Заедно, тие го посетуваат семејството во кое се наоѓа синот на Донатела така што таа повторно има можност да го види. Меѓутоа, вработените во психијатриската болница ја пронаоѓаат Беатриче и повторно ја враќаат во болницата, а подоцна и Донатела се враќа таму.

Наводи
------

1. ↑  HRT, Lude od sreće, talijansko-francuski film (12) - Večer tisuću nagrada (пристапено на 19.11.2020)
**Свети Јован Претеча** (грчки: *Ιερό Ησυχαστήριο Τιμίου Προδρόμου Ακριτοχωρίου*) — женски манастир кај селото Дервент, Валовишко, Егејска Македонија. Влегува во состав на Валовишката епархија на Цариградската патријаршија.

Манастирот се наоѓа на околу 1 км северозападно од Дервент и 24 км од Валовишта. Нуди убава глетка на Бутковското Езеро и планината Беласица. Изграден е во 1981 г. и претставува еден од најважните женски манастири во државата, под духовно раководство на светогорскиот манастир Ксенофонт.

Во манастирот се чуваат мошти на Свети Јован Претеча, Апостол Јаков Праведниот (Братот Христов) и Света Ана. Во 2012 г. новата манастирска црква е осветена од патријархот Вартоломеј I. Храмот зафаќа површина од 500 м2 претставува точна копија на старата црква на манастирот Ксенофонт — светогорски крстокуполен храм од X век. Изграден е наполно од традиционални материјали — камен, мермер и тули. Сестринството се занимава со иконопис и минијатура, како и со земјоделство.

Западната фасада на црквата е изградена за да изгледа истоветно на катедралата „Св. Софија" во Охрид.

Поврзано
--------

* Валовишка епархија

Наводи
------

1. 1 2  „Ιερό Ησυχαστήριο Τιμίου Προδρόμου Ακριτοχωρίου". Μοναστήρια της Ελλάδος. Посетено на 29 јуни 2017.[*мртва врска*]
2. ↑  „Ιερά Μονή Τιμίου Προδρόμου Σερρών". Ιερά Μονή Τιμίου Προδρόμου Σερρών. Архивирано од изворникот на 2017-06-07. Посетено на 29 јуни 2017.

Надворешни врски
----------------

* Портал на манастирот
|  |
| --- |
|  **Свети Ѓорѓија** |
|  |
| 
Црквата Св. Ѓорѓија |
| **македонска православна црква** |
| **Епархија** | Повардарска |
| **Архијерејско намесништво** | Велешко |
| Местоположба |
|  |
| **Место** | Сопот |
|  **Општина** | Велес |
|  **Држава** | Македонија |
| Општи податоци |
| **Покровител** | Свети Ѓорѓи |
|
| Архитектонски опис |
|

**Свети Ѓорѓија** — македонски православен манастир кој се наоѓа во близината на селото Сопот во околината на Велес. Манастирот е сместен веднаш на самиот лев брег на реката Вардар наспроти манастирот „Света Петка" и висечкиот мост кој води кон ЖС „Рајко Жинзифов" и селото С’лп. Веднаш над манастирот минува и делницата Скопје - Велес на автопатот „Александар Македонски". Црковниот храм е новоградба, а непосредната околина на дворот е во завршна фаза на уредување. Во непосредната близина на црковниот храм се наоѓа трпезарија за ручање, на која се дели ручек за славата на патрониот празник на манастирот. Македонскиот просветител Јордан Хаџи Константинов - Џинот во својот напис „Велес - статистическо описание" во „Цариградски весник" од на 7 март 1859, за селото Сопот запишал дека е христијанско село кое има 10 куќи и урнатини од манастирот на средновековниот војвода Радич како и негова крепост. Имајќи ја предвид местоположбата на сегашниот манастир и остатоците од утрдувања во близината, може да се претпостави дека денешниот манастир се наоѓа на местото на некогашниот средновековен манастир.

Галерија
--------

* Поглед на старата манастирска црква од северозападПоглед на старата манастирска црква од северозапад
* Поглед на старата манастирска црква од северозападПоглед на старата манастирска црква од северозапад
* Влезната порта во манастирскиот дворВлезната порта во манастирскиот двор
* Камена плоча со латински натпис, во дворотКамена плоча со латински натпис, во дворот
**Манастирот Црна Река** е српски православен манастир од 13 век, кој се наоѓа во Рибариќе, Тутин, југозападна Србија. Манастирот се наоѓа во клисурите на Ибар Колашин, на Crna River [sr] („Црна река"), и ја вклучува пештерата-црква посветена на Архангел Михаил со фрески од 16 век и мошти на Свети Петар од Кориса. Во 16 век, османлиските напади ги принудиле монасите од Сопоќани да побегнат во затскриениот манастир Црна Река.

Поврзано
--------

* Ермитаж на Свети Петар Коришки

Наводи
------

Надворешни врски
----------------

* Историја на манастирот Црна Река Архивирано на 4 март 2016 г. (in Serbian)

Предлошка:Serbian Orthodox Church

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 263246116
* LCCN: n00098433

 |

 |
Карел Чапек - Девет бајки и уште една како приказнаКарел Чапек - Девет бајки и уште една како приказна
**Легенди** (чешки: *Devatero Pohádek...*) е збирка раскази од чешкиот писател Карел Чапек. Збирката е објавена во 1967 година, во издание на „Македонска книга - Скопје, во рамките на библиотеката „Златна клупа". Преводот од словенечки јазик е дело на Димитар Димитров.

Технички одлики
---------------

Збирката е печатена во мек повез и има 114 страници. Книгата не е каталогизирана. Техничкото уредување е дело на Коста Бојаџиевски, додека нацртот на корицата го направил Томо Шијаковиќ. Во книгата има илустрации, кои се дело на Јозеф Чапек. Коректурата е дело на Драга Стефанова. Книгата била испечатена во графичкиот завод „Гоце Делчев", во тираж од 10 000 примероци.

Содржина
--------

Збирката „Легенди" содржи осум раскази, а покрај нив, на крајот од книгата е дадена белешка за писателот. Во збирката се застапени следниве раскази:

* Кучешка легенда
* Птичја легенда
* Легенда за водните луѓе
* Разбојничка легенда
* Легенда за поштарите
* Скитничка легенда
* Голема полициска легенда
* Голема докторска легенда (Коска во грлото, За Сулејманската принцеза, Случајот со Хејкал, Случајот со водниот човек, Случајот со вилите, Како е излечен волшебникот Магијаш).

Наводи
------

1. 1 2  Карел Чапек, *Легенди*, Македонска книга, Скопје, 1967.
**Легионово** (полски: *Legionowo* — град кој се наоѓа во Полска, во Мазовското Војводство, со население од 50.864 жители според податоци од 2010 година. Легионово е седиште на Легионовскиот Округ.

Историја
--------

Историјата на градот датира од 1877 година, кога била изградена железничката станица Јаблона Нова. Името доаѓа од село Јаблона, каде што во 1774-1779 епископот Понијатовски (брат на последниот крал на Полска, Станислав Поњаровски), изградил во неговиот дворец палата, сега во сопственост на Полската академија на науките. Во 1892 година, руската армија изградила касарна во близина на железничката станица. Овде се наоѓал и локален гарнизон на руската војска, како дел од Варшавскиот регион, до почетокот на Првата светска војна, кога овој регион бил окупиран од страна на германските војници.

Во 1912 година, на Легионово му бил доделен статус на град а со тоа и негови права. Во 1919 година Јаблона Нова била преименувана во Легионово во чест на полските легии.

Во околу 1920 година бил отворен Институт за аерологија, кој во моментот е во склоп на Институтот за метеорологија и водостопанство. За време на Битката за Варшава во август 1920 година, од касарната во Легионово, генерал Желиговски ја предводел 10-тата пешадиска дивизија и помогнал да се спаси Варшава од Црвената армија. Во 1922 година била отворена Авиотекс, фабрика за балони и падобрани, која исто така произведува и шатори и друга опрема за кампирање (на пример, вреќи за спиење). По 1925 година, градот станал летувалиште за жителите на Варшава, бидејќи за тоа време, градот претставувал шумска и незагадени област.

Во периодот од Првата светска војна и Втората светска војна била изградена железничка линија до Варшава. Веќе во 1930 година Легионово станала гмина односно општина. Во текот на Втората светска војна во градот бил отворен затворски камп за пониски офицери и војници. Во 1944 година жителите на градот зеле активно учество во Варшавското востание. По крајот на војната во градот се отворила фабрика за тули, но денеска истата не работи. Во 1960 година биле изградени првите четирикатни блокови на станови. Во 1970-тите и 1980-тите, биле изградени три големи групи на станови (4 ката и 11 ката). Во 1977 година била отворена фабрика за конзерви. Во август 1990 година бил отворен Центар за обука на полицијата.

Население
---------

### Демографија

* 1960 - 19.835 жители
* 1970 - 20.836 жители
* 1978 - 34.100 жители
* 1988 - 50.138 жители
* 2001 - 51.738 жители
* 2010 - 50.726 жители

### Старосна структура.

Збратимени градови
------------------

* Украина Ковел, Украина
* Бугарија Севлиево, Бугарија
* Русија Ржев, Русија

Наводи
------

1. ↑  http://www.polskawliczbach.pl/Legionowo, w oparciu o dane GUS.

Надворешни врски
----------------

* Jewish Community in Legionowo on Virtual Shtetl
**Легендата** е дел од фантастичните приказни во кои ликовите и случките за кои се раскажува се земени од историјата. Има два вида легенди: за личности и за места. Во легендите за места се раскажува како се создале некои езера, планини, реки... Исто така легендите се творби кои на фантастичен начин раскажуваат за појави од животот и од природата создавање на светот, човекот, сонцето, имињата, ѕвездите и слично. Зборот легенда потекнува од латинскиот збор legenda што значи „нешта што треба да се читаат". 

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Логото на ЛД Солидарност
**Левичарското движење Солидарност** е левичарска активистичка организација која се залага за хуманизација на сите сфери во општеството, социјална правда, унапредување на работничките права партиципативна демократија и родова рамноправност. „Солидарност" обединува луѓе кои се против сите авторитарни форми на владеење и нивните системи за експлоатација, како и против национализмот, милитаризмот и клерикализмот. Формирана е во мај 2012 година откако неколку членови и членки го напуштија движењето за социјална правда Ленка.

Организација на 1 мај
---------------------

Левичарското движење Солидарност од самото свое постоење е вклучено во организација на Меѓународниот ден на трудот 1 мај. Преку разни гостувања во медиуми, вклучување на синдикати, упатување барања до власта и протест за 1 мај, ЛД „Солидарност" го популаризира и се труди да го претстави овој датум во својата изворна функција.

Публикации
----------

* Обезвреднување на трудот 2: Анализа на трудово-правната легислатива во периодот 2010-2014
* Здравјето како право и како услуга – Правата на пациентите во македонската легислатива 1991-2014
* Политиките на пазарот на труд и сиромаштијата во Македонија 2008-201
* Богатството и сиромаштијата во Македонија 2008-2012
* Весник на Солидарноста бр. 1 "Mигротија"

Наводи
------

1. ↑  „За нас - Солидарност". Архивирано од изворникот на 2016-08-01. Посетено на 2016-07-26.

Надворешни врски
----------------

* Публикации - Солидарност Архивирано на 11 јули 2016 г.
**На прагот на животот** (шведски: *Nära livet*), познат и како „Толку блиску до животот" (во Обединетото Кралство), е шведски филм од 1958 година, во режија на Ингмар Бергман. Главните улоги ги толкуваат Ева Далбек (Eva Dahlbeck), Ингрид Тулин (Ingrid Thulin) и Биби Андерсон (Bibi Andersson).

### Синопсис

Филмот претставува суптилен есеј за мајчинството. Сесилија, Стина и Хједрис се сместени во иста болничка соба во акушерска клиника. Сесилија има спонтан абортус, а Стина раѓа мртвороденче. Хједрис носи вонбрачно дете кое сака да го абортира, но по наговор на своите цимерки од болничката соба, се одлучува да го задржи бебето.
**„На поетот"** — песна на македонскиот поет Коле Неделковски, дел од поетската збирка „Пеш по светот", објавена во 1941 година, во Софија.

Осврт кон поемата
-----------------

Во оваа песна, Неделковски обработува мотив кој бил популарен кај социјалните поети од неговото време — социјалната мисија на поетот. Сепак, неговиот поетски израз далеку заостанува зад оној на истакнатите социјални поети. Социјалното во песната е повеќе присутно како чувство отколку како нов израз, односно стилот на песната е целонсо во духот на народната експресија. Со други зборови, во оваа песна, социјалното е многу повеќе временување — многу повеќе во мотивот и во идејната карактериологија на мотивските содржини.

Наводи
------

1. ↑  Димитар Митрев, „Лириката на Коле Неделковски", во: Коле Неделковски, *Стихови*. Кочо Рацин, Скопје, 1958, стр. 24-25.
**Основно училиште „Христијан Тодоровски-Карпош"** (официјално: **Основно општинско училиште „Христијан Тодоровски-Карпош" - Младо Нагоричане**; скратено: **ООУ „Христијан Тодоровски-Карпош"**) — единствено основно училиште во селото Младо Нагоричане, едно од трите основни училиште во Општина Старо Нагоричане. Училиштето се наоѓа надвор од селото Младо Нагоричане, во подножјето на Костоперска Карпа.

Наводи
------

1. ↑  „Регистар на основни училишта". *data.gov.mk*. Посетено на 15.01.2022. Проверете ги датумските вредности во: `|access-date=` (help)

Координати: 42°10′20.51″N 21°48′40.64″E﻿ / ﻿42.1723639° СГШ; 21.8112889° ИГД﻿ / 42.1723639; 21.8112889
**Основно училиште „Шемшево"** (официјално: **Основно општинско училиште „Шемшево - Шемшево"**; скратено: **ООУ „Шемшево"**; во минатото **ОУ „Даме Груев"**) — централно основно училиште во селото Шемшево.

Името на училиштето е според името на селото Шемшево.

Историја
--------

Училиштето е основано во 1945 година, со одлука на Околискиот одбор на Општина Тетово.

Од самото создавање училиштето го носело името на македонскиот револуционер Даме Груев. После конфликтот во 2001 година, локалните Албанци донесуваат одлука училиштето да го носи името на Албанецот Јумни Јонузи. Ваквата одлука донела до бојкот од страна на Македонците и на крај било решено училиштето да го носи името на селото Шемшево.

Во училишниот двор се наоѓа биста на Јумни Јонузи, која во 2002 година била поставена без никаква дозвола. Мештаните се заканувале дека ќе настапат инциденти, доколку дојде до нејзино уривање. Бистата никогаш не била срушена.

Настава
-------

Во училиштето наставата се изведува на албански и македонски наставен јазик.

Училиштето располага абинет по информатика опремен со нови компјутери, спортски игралишта и спортска сала.

Подрачни училишта
-----------------

Во составот на училиштето влегуваат следниве подрачни училишта:

* ПУ „Шемшево" - Жилче, подрачно училиште на македонски наставен јазик;
* ПУ „Шемшево" - Копанце, подрачно училиште на албански наставен јазик;
* ПУ „Шемшево" - Прељубиште, подрачно училиште на македонски и албански наставен јазик;
* ПУ „Шемшево" - Ратае, подрачно училиште на македонски наставен јазик;
* ПУ „Шемшево" - Сиричино, подрачно училиште на македонски наставен јазик; и
* ПУ „Шемшево" - Туденце, подрачно училиште на македонски наставен јазик.

Во основното училиште во Жилче се образуваат ученици во девет одделенија на македонски наставен јазик, додека во основното училиште во Шемшево се одвива деветгодишна настава на албански наставен јазик.

Галерија
--------

* Зградата на училиштето во 2012 г.Зградата на училиштето во 2012 г.
* Спортската салаСпортската сала
* Дел од училиштетоДел од училиштето
* Биста на Јумни ЈонузиБиста на Јумни Јонузи

Наводи
------

1. ↑  „Основни училишта". *Општина Јегуновце*. Архивирано од изворникот на 2022-02-09. Посетено на 2022-02-15.
2. ↑  „Училиштето во Шемшево со трето име". А1. Посетено на 2010-01-21. На `|first=` му недостасува `|last=` (help)CS1-одржување: бројчени имиња: список на автори (link)
3. ↑  „Архива". *time.mk*. Посетено на 2022-02-27.

Координати: 42°1′29″N 21°4′49″E﻿ / ﻿42.02472° СГШ; 21.08028° ИГД﻿ / 42.02472; 21.08028
**Основно училиште „Фаик Коница"** (официјално: **Основно општинско училиште „Фаик Коница" - Радуша**; скратено: **ООУ „Фаик Коница"**) — централно основно училиште во селото Радуша.

Училиштето е именувано по албанскиот културен деец Фаик Коница.

Историја
--------

До 1931 година во селото имало само настава на верска основа, а првото четиригодишно училиште било отворено во наставната година 1931/32 со името „Војвода Мишко" и настава на српскохрватски јазик. Новото училиште започнало да се гради во учебната 1962/63 година.

За време на воениот конфликт во 2001 година, училиштето било оштетено.

Подрачни училишта
-----------------

Во составот на училиштето влегуваат следниве подрачни училишта:

* ПУ „Фаик Коница" - Дворце, подрачно училиште на албански наставен јазик.

Галерија
--------

* Поглед на училиштетоПоглед на училиштето
* Спортската салаСпортската сала

Наводи
------

1. ↑  „Основни училишта – Komuna Saraj". Посетено на 2022-01-26.

Надворешни врски
----------------

* Официјална страница Архивирано на 26 јануари 2022 г. (албански)

Координати: 42°4′54″N 21°13′1″E﻿ / ﻿42.08167° СГШ; 21.21694° ИГД﻿ / 42.08167; 21.21694
**Обвинение за убиство** за еден студент е италијански филм од 1972 година.

Режисер на филмот е Мауро Болоњини (Mauro Bolognini), а сценариото го имаат напишано Уго Пиро (Ugo Pirro) и Уго Либераторе (Ugo Liberatore). Улогите ги играат Масимо Раниери (Massimo Ranieri), Мартин Балзам (Martin Balsam), Тури Феро (Turi Ferro), Џузепе Колици (Giuseppe Colizzi), Лујџи Диберти (Luigi Diberti) и др.

### Заплет

Филмот се случува во Рим.

За време на еден судир помеѓу работници-демонстранти (во чии редови има и студенти) и полицијата, загинуваат полицаец и студент. Судијата назначен за случајот, заедно со двајца началници, повеќе и е наклонет на верзијата на полицијата: студентот е убиен од страна на еден од демонстрантите, а полицаецот е убиен од Масимо Троти, студент по архитектура и член на партија која не е дел од парламентот. Навидум фактите и одат во полза на оваа верзија, па така Троти завршува во судница. Меѓутоа виновен за убиството е Алфио Сола, син на судијата. По советите на другарите, Алфио сведочи на суд во корист на Масимо Троти. Но залудно.

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**Невена Игњатовиќ** (Крагуевац, 28 декември 1990) е српска алпска скијачка. Се натпреварува во технички дисциплини. Таа е член на скијачкиот клуб Раднички од Крагуевац. Ги користи скиите и везовите на компанијата Стокли.

Невена дебитираше на Светскиот куп во Марибор на 17 јануари 2010 година. Досега има стартувано 16 пати на Светскиот куп, но никогаш не се пласираше во второто коло. Најблиску до пласман беше на 10 март 2013 година во Офетршванг, кога го освои 37-то место, а во вториот круг заостануваше 0,26 секунди. Учествувала на бројни трки на ФИС, на кои постигнала 5 триумфи во слалом и 3 во велеслалом. Таа има еднаш триумфирано во словенечкото првенство, 3 пати на српското првенство и на една јуниорска трка.

Таа беше член на српскиот олимписки тим на Зимските олимписки игри 2010 во Ванкувер, Канада, Зимски олимписки игри 2014 и Зимски олимписки игри 2018. Во Ванкувер, таа учествувала во три дисциплини од алпско скијање: слалом, велеслалом и супервелеслалом. Во слалом го освои 32-то место од 86 натпреварувачки, во велеслалом 39-то место од 87 натпреварувачки, а во супервелеслалом не ја заврши трката.

Таа двапати учествувала на Светското првенство во алпско скијање:

* 2011 година Гармиш-Партенкирхен

Слалом 32. место
Велеслалом 50. место
* 2013 година Шладминг

Слалом 34. место
Велеслалом 41. место
Учествувала 3 пати на Светското јуниорско првенство, каде најдобриот пласман го постигнала во 2010 година во Мегеве, Франција, каде го освоила 23-то место.

На 26.01.2018 год. Невена го забележа историскиот резултат на српското скијање. Таа го освои шестото место на алпската комбинација на трката на Светскиот куп во Ленцерхајде, Швајцарија.

Надворешни врски
----------------

* Портал: Биографија

* Биографија на веб-страницата на ФИС


1. ↑  Резултати Невене Игњатовић у Светском купу, Посетено на 15. 4. 2013.
2. ↑  TRKA ZA ISTORIJU SRPSKOG SKIJANJA Nevena Ignjatović šesta na Svetskom kupu!, Посетено на 27. 1. 2018.
**Невина** е првата мексиканска теленовела во продукција од мексиканската куќа Телевиса и американската Фоновидео. Оваа теленовела имаше огромен успех во Мексико, а и во светот. Оваа теленовела е римејк на теленовелата Марија Мерцедес, од 1994 год, која главната улога ја играше познатата пејачка Талија, воедно и тетка во вистинскиот живот на Камила Соди, главната личност во теленовелата Невина.

Синопсис
--------

Од градот Закатекас, младата Флоресита патува со својата баба Клеотилда и со својата сестра Исела, кај својот татко Рубен и двајцата браќа Родриго и Виктор, кои живеаат во Мајами. На пола пат нивната баба умира, и сестрите патуваат по пустината. Сестрите го продолжуваат патувањето каде ќе дојдат до својот татко и браќата. Кога доаѓаат во Мајами, дознаваат дека Рубен станал алкохоличар. Во Мајами живее и Габриела, нивната мајка, за која децата мислат дека е мртва. Габриела повторно се венчала и станала телевизиска ѕвезда. Не знаејќи дека се роднини, Габриела и Флоресита ќе се запознаат. Флоресита започнува да работи како продаваќка на цвеќиња, каде го запознава Хулио Алберто и неговата свршеничка Глорија. На денот на венчавката, Глорија умира, а срцето на Хулио Алберто е обвиено во темнина. Еден ден налетува на Флоресита и нејзината насмевка го разбудува. Ребека, мајката на Хулио живее со своите три деца, на сметка на нејзината сестра близначка Ракел. Сестрите се мразат и Ребека едвај чека таа да умре еден ден кога би ги наследила нејзините пари. Откако Ракел дознава дека боледува од тумор, го променува тестаментот и сето свое богатство и го остава на Флоресита. Откако Ракел умира, на читањето на тестаментот Ребека побеснува и дознава на кој му припаднале парите. На наговор од својата мајка, Хулио Алберто ја запросува младата Флоресита и таа прифаќа. Но, Ревека веднаш после тоа ја исфрла на улица. Флоресита најмногу ќе ја заболи тоа што ја искористил Хулио Алберто отколку што го изгубила наследството. Одлучна, Флоресита наоѓа работа во фам. Далмаци, каде што патријархот на фам, Хорхе, се заљубува во неа. Љубовниот живот на Флорисита се наоѓа на скала бидејќи Хорхе сака да се ожени со неа, а Хулио Алберто сфаќа дека погрешил и на колена ја моли да му се врати. Кој маж ќе го одбере Флоресита?

Улоги
-----

| Глумци | Ликови |
| --- | --- |
| Камила Соди | Флоресита |
| Валентино Ланус | Хулио Алберто |
| Хелена Рохо | Ракел / Ребека |
| Каролина Техера | Нурија |
| Лупита Ферер | Габриела Смит |
| Салвадор Пинеда | Рубен |

Невина на Балканот
------------------

Македонија: Сител Телевизија   
 Србија: Пинк Телевизија   
 Босна и Херцеговина: Пинк БХ   
 Словенија: ПОП Тв   
 Бугарија: Диема Фемили   
 Црна Гора: Пинк БХ

Надворешни врски
----------------

* Интернет теленовела база на податоци
* Сериалс.ру Архивирано на 11 октомври 2007 г.
**Невината Сопруга** е мексиканска историска теленовела снимана во 2005 година, во 65 епизоди. Серијата кај нас се емитуваше на Сител телевизија.

Синопсис
--------

Преку планината "Сан Франциско де лос Ареланес", возот секогаш поминува во тивка ноќ. Група војници, предводена од капетанот Фернандо Ортиз се наоѓаат во возот. Тој е задолжен за превозот на телото на својот покоен вујко, Франциско Ортиз. Во истиот воз патува и младата жена на генералот, вдовицата Вирхинија, со својот брат Диего и Валдес, помошникот на генералот. Фернандо на почетокот ја презира Вирхинија, бидејќи е уверен дека таа се венчала за неговиот вујко само за да го стекне неговото богатство. Сите жители на малиот град ја сметаат Вирхинија за лоша жена, освен месниот градоначалник Хосе Гвадалупе и неговата жена Бланка, која е тешко болна. Мајката на Фернандо, Аурелија, со помош на злобниот Кристобал, ќе се обидуваат да го украдат сето богатство на Вирхинија и да ја избркат од имотот во кој моментално престојува. Омразата на Аурелија спрема Вирхинија станува уште посилна кога дознава дека нејзиниот син се заљубил во неа. Во меѓувреме, Вирхинија и Бланка стануваат пријателки. Бланка знае дека Хосе Гвадалупе ја мами со амбициозната Олга. Знае и дека набргу ќе умре, и се прашува што ќе биде со нејзиниот маж и нивната ќерка, Марисол. Набргу, Вирхинија и Хосе Гвадалупе се заљубуваат еден во друг, но љубовта е забранета, бидејќи Вирхинија не сака да ја измами нејзината пријателка. Вирхинија ќе мора да се спротивстави на злобните Аурелија и Кристобал, и на љубовта која ја чустувува кон Хосе Гвадалупе.

Улоги
-----

| Глумци | Ликови |
| --- | --- |
| Адела Нориега | Вирхинија |
| Хорхе Салинас | Хосе Гвадалупе |
| Серхио Сендел | Фернандо |
| Наталија Есперон | Бланка |
| Лилија Арагон | Аурелија |
| Арлет Теран | Олга |

Невината Сопруга на Балканот
----------------------------

Македонија: Сител Телевизија   
 Србија: Пинк Телевизија   
 Босна и Херцеговина: Пинк БХ   
 Црна Гора: Пинк М

Надворешни врски
----------------

* Интернет теленовела база на податоци
* Сериалс.ру Архивирано на 11 октомври 2007 г.
**Мигел де Унамуно** (шпански: *Miguel de Unamuno*) (29 септември 1864, Билбао, Шпанија - 31 декември 1936, Саламанка, Шпанија) - шпански писател и филозоф.

Животопис
---------

Мигел де Унамуно во 1925 година
Мигел де Унамуно бил ректор на Универзитетот во Саламанка. Разочаран од Републиката, најпрвин го поддржал генералот Франко, но подоцна, како реакција на многубројните убиства, меѓу кои и на неговиот пријател Федерико Гарсија Лорка, тој почнал да ги критикува монархистите. Така, како реакција на нападите врз Каталонците и Баските, де Унамуно одржал говор против идеите на националистите, а само присуството на сопругата на генералот Франко го спасила од веројатниот линч. Оттука, генералот Франко побарал да се ликвидира де Унамуно, но не го сторил то апоради големата меѓународна слава на писателот, како и поради жестоките реакции на меѓународната јавност по повод убиството на Лорка.

Творештво
---------

Споменикот на Унамуно во Саламанка
Мигел де Унамуно е автор не повеќе прозни, поетски и филозофски дела, од кои најважни се:

* Мир за време на војна
* Љубов и педагогија
* Магла
* Авел Санчес: приказна за една страст
* Агонијата на христијанството
* Трагично чувствување на животот

Наводи
------

1. 1 2  Мигел де Унамуно, *Магла*. Скопје: Бегемот, 2016.
***Лего филм*** (англиски: *The Lego Movie*) е американски компјутерско - анимиран филм од 2014 година, студиото Ворнер брадерс, во режија и сценарио на Фил Лорд и Крис Милер. Гласовите ги позајмија Крис Прат, Вил Ферел, Елизабет Бенкс, Вил Арнет, Ник Оферман, Алисон Бри, Чарли Деј, Лиам Нисон и Морган Фримен.

Ликовите во филмот се играчки направени од лего коцки, а работата ја следи Емет, сосема обичен градител од градот Лего, кому според античките пророштва му било судено да го спаси универзумот Лего од тиранинот Лорд бизнис.

Благодарение на неговиот интересен визуелен стил и добриот хумор, филмот доби позитивен прием од критичарите и заработи многу пари од билетарниците во кино.

Продолжението на филмот, *Лего филм 2*, бил премиерно прикажано на 7 февруари 2019 година.

Работа
------

Градителот од лего-градот Емет (Крис Прат) е послушна и совршено просечна Лего фигура, но случајно станува Избраниот- суштество кое е од клучно значење за спас на светот.

Неговата одисеја го води со определениот Вајлд Стајл (Елизабет Бенкс) низ универзумот Лего во кој тие се здружуваат со луѓе од сите Лего светови - астронаутот Бени (Чарли Деј), суперхеројот Бетмен (Вил Арнет), добриот волшебник Витрувиус (Морган Фримен) и многу други карактери. Секој од нив е таен мајстор градител, способен да гради речиси сè без упатства, за разлика од Емет, кој секогаш ги следи правилата и го прави она што системот го бара.

Улоги
-----

| Глумец | Улога |
| --- | --- |
| Крис Пат | Емет Бриковски |
| Елизабет Бенкс | Луси/Вајлд Стајл |
| Вил Ферел | Лорд Бизнис/Човекот одозгора |
| Вил Арнет | Бетмен |
| Ник Оферман | гусар Метална Брада |
| Алисон Бри | принцеза Јуникити |
| Чарли Деј | астронаут Бени |
| Лијам Нисон | Добар полицаец/Лош полицаец |
| Морган Фриман | магионичарот Витрувијус |
| Ченинг Тејтум | Супермен |
| Џона Хил | Зелениот Фенер |
| Коби Смалдерс | Wonder Woman |

Поврзано
--------

* Лего
* Лего Бетмен (филм)
* Лего Нинјаго (филм)

Извори
------

1. ↑  The Lego Movie - Metacritic
**Левкада** или **Лефкада** (англиски: *Λευκάδα*) — остров кој припаѓа на групата Јонски Острови во источна Грција. Административно Левкада заедно со неколку помали околни острови го сочинува округот Левкада. Најважно и најголемо место е истоимениот град Левкада.

Природни услови
---------------

Вкупната површина на островот е преку 300 км2 (90% од префектурата). Островот е одвоен од копното со проток, широк околу 2 км, но споен со мост. Северно од Левкада се наоѓа Крф, а јужно Кефалонија и Итака. Левкада е главно карпеста и ридеста. Постојат и неколку мали плодни долини.

Климата на островот е средоземна со долги и топли лета и благи и врнежливи зими. Растителниот и животинскиот свет е препознатлив за Средоземјето. Разни култури се одгледуваат во неколкуте мали долини - маслинка, винова лоза, агруми и останат зеленчук и овошје.

Историја
--------

Левкада е населена уште од праисториско време. Лежи северозападно од полуостровот Пелопонез, а северно од островот Кефалонија во Јонско Море, и денес припаѓа на Грција.

Замокот Санта Маура („Ste. Maure"). Манесон Молет: Уметност на војната, 1696 година.
Во средниот век островот припаѓал на Византија. Средновековниот дворец, со италијанско име *Santa Maura* го основал италијанското владетелско семејство Токо (*Tocco*).

Турците го држеле островот под контрола повеќепати. Почнувајќи од 1479. до 1502. и од 1504. до 1684. Островот го зазедоа уште еднаш, но кратко, од 1715. до 1716. Тој бил единствен Јонски Остров кој го контролирале Турците. Во 1716. година Млетачката република го вратила островот под своја управа, која го поседувала од 1684. па сè до 1797 година. Во 1864. Левкада е припоена кон грчкото кралство.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 25144648206023778460
* LCCN: sh85076335
* GND: 4111277-5
* BNF: cb15964541k (податоци)
* NKC: ge129024

 |

 |

1. ↑  „Попис на населението од 2011 г. Трајно население". Државен завод за статистика на Грција.
**Мари-Луиз Дријанкур** (родена **Мартин**, 1887–1914) била пионерски француски пилот. Таа била шестата жена во светот која добила пилотска дозвола.

Дријанкур е родена во Лион, Франција, а подоцна се преселила во Париз каде се омажила и имала три деца. Нејзиниот сопруг, и самиот љубител на воздухопловството, ја охрабрил да се занимава со летање, а таа започнала часови по летање во 1910 година во училиштето Блериот во близина на Шартр. Во 1911 година се префрлила во училиштето Каудрон во Ле Кротој. На 15 јуни 1911 година ја добила својата пилотска дозвола, со што станала шестата жена во светот (петта во Франција) што го сторила тоа. Остатокот од годината се натпреварувала и учествувала на голем број изложби, вклучително и една во Памплона, Шпанија, каде што била пофалена за нејзините достигнувања од Алфонсо XIII. Меѓутоа, во 1912 година, нејзиниот сопруг загинал во сообраќајна несреќа. Таа се појавила на уште една изложба, во април 1912 година во Juvisy-sur-Orge, и се претпоставува дека од тогаш престанала да лета.

Дријанкур починала од болест кон крајот на 1914 година во L'Haÿ-les-Roses.

Наводи
------

1. ↑  Lebow, Eileen F. (2003). *Before Amelia: Women Pilots in the Early Days of Aviation*. Brassey's. стр. 51. ISBN 978-1-57488-532-3. Посетено на 17 February 2019.
2. ↑  Gibson, Karen (2013). *Women Aviators: 26 Stories of Pioneer Flights, Daring Missions, and Record-Setting Journeys*. Chicago Review Press. стр. 6.
3. ↑  „Marie-Louise Driancourt - France - Women Of Aviation's History". *Women Of Aviation's History* (англиски). 2015-07-23. Архивирано од изворникот на 2016-10-17. Посетено на 2016-12-30.
**Монопсон** претставува монопол на страната на купувачите, т.е. пазарна структура во која постои само еден купувач кој има моќ да влијае врз цената на производните фактори. Монопсонот се соочува со растечка крива на понудата на фирмите-продавачи, а цените на таа крива ги претставуваат просечните трошоци на монопсонот. Притоа, маргиналниот трошок (*MC*) на монопсонот ја има следнава форма:

*MC* = *p*(1 + 1⁄*η*)

каде: *p* е пазарната цена, а *η* е еластичноста на побарувачката.

Бидејќи има моќ да ја контролира цената на производните фактори, монопсонот произведува со понаква комбинација на ресурсите во споредба со конкурентскиот пазар, т.е. неговите криви на трошоците се разликуваат од оние во совршена конкуренција. Имено, монопсонот ги комбинира факторите на производството според следново правило:

маргиналниот производ на факторот А⁄маргиналниот трошок на факторот А = маргиналниот производ на факторот Б⁄маргиналниот трошок на факторот Б

Според ова правило, монопсонот ќе ги замени производните фактори со нееластична понуда, т.е. производни фактори чии цени растат брзо со промена на купеното количество со производни фактори кои се одликуваат со еластична понуда (нивните цени слабо реагираат на обемот на купеното количество).

Наводи
------

1. ↑  George J. Stigler, *The Theory of Price*, third edition. New York: The Macmillan Company, 1966, стр. 205.
2. 1 2  George J. Stigler, *The Theory of Price*, third edition. New York: The Macmillan Company, 1966, стр. 206.
**Монотерпени** се класа на терпени кои се состојат од две изопренски единици и имаат молекулска формула C10H16. Монотерпените можат да бидат линеарни (ациклични) или циклични. Изменетите терпени, кои може да содржат атом на кислород или да содржат метил група помалку, се викаат **монотерпеноиди**. Значајни се во фармацевтската, козметичката, земјоделската и прехранбената индустрија.

* Селектирани монотерпени
* МирценМирцен
* Ментол, монотерпеноид, не претставува прав терпенМентол, монотерпеноид, не претставува прав терпен
* ЛимоненЛимонен
* Карвон, монотерпеноид, изменет монотерпенКарвон, монотерпеноид, изменет монотерпен

Наводи
------

1. ↑  Eberhard Breitmaier (2006). „Hemi‐ and Monoterpenes". *Terpenes: Flavors, Fragrances, Pharmaca, Pheromones*. doi:10.1002/9783527609949.ch2.
**Наум Пановски** (роден на 3 јуни 1950

 година во Скопје) — македонски театарски режисер и драматург и професор по глума, режија, теорија, и критика.

Животопис
---------

Наум Пановски дипломирал на Отсекот за режија на Театарската академија во Белград. Завршил постдипломски студии на Универзитетот во Њујорк, во класата на професор Карл Вебер. Работел како режисер во МТВ (1973-1991). Од 1991 г. е професор на неколку универзитети во САД. Во неговиот режисерски опус рамноправно учествувале домашните и странските автори, а особено современите. Автор е на две книги: Театарот како оружје (Култура, Скопје, 1991) во која истражува разни аспекти на театарските структури и нивниот однос со општеството;

Режии: 

* „Веселата смрт";
* „Дејството на гама-зраците врз сенишните невени";
* „Глоговиот џбун";
* „Мемет";
* „Хај-фај";
* „Црнила";
* „Повратник";
* „Кал";
* „Брехт пред Комитетот за антиамериканска дејност"

Наводи
------

1. ↑  Ристовски, Блаже, уред. (2009). „*Пановски*". *Македонска енциклопедија*. , книга II (М-Ш). Скопје: МАНУ. стр. 1114. Text "series
" ignored (help)